## Izmjene i dopune Poslovnika državnog odvjetništva

### NN 5/2013 (11.1.2013.), Izmjene i dopune Poslovnika državnog odvjetništva

MINISTARSTVO PRAVOSUĐA

73

Na temelju članka 28. stavka 1. Zakona o državnom odvjetništvu (»Narodne novine« br. 76/09, 153/09, 116/10, 145/10, 57/11 i 130/11), na prijedlog Glavnog državnog odvjetnika Republike Hrvatske, ministar pravosuđa donosi

IZMJENE I DOPUNE

POSLOVNIKA DRŽAVNOG ODVJETNIŠTVA

Članak 1.

U Poslovniku državnog odvjetništva (»Narodne novine«, broj 156/09, 61/11 i 141/11.) iza članka 5. dodaje se članak 5.a koji glasi:

»Članak 5.a

Državno odvjetništvo Republike Hrvatske daje državnoodvjetničko priznanje državnim odvjetnicima i zamjenicima koji su se posebno istaknuli u radu na osobito složenim predmetima.

Plaketa se daje stranim fizičkim ili pravnim osobama čije je djelovanje od posebnog interesa za državno odvjetništvo.

Glavni državni odvjetnik svojom uputom uređuje način dodjele priznanja i plakete.«

Članak 2.

U članku 11. stavku 2. iza riječi: »određuje« dodaje se riječ: »sadržaj«.

Članak 3.

U članku 21. stavku 1. riječi: »Za svakog« zamjenjuju se riječima: »Pregled se vrši za svakog«.

Članak 4.

Članak 45. mijenja se i glasi:

»Članak 45.

Godišnji raspored poslova dostavlja se dužnosnicima i zaposlenicima koji svojim potpisom potvrđuju da im je isti dostavljen. Svaki dužnosnik i zaposlenik može u roku od tri dana izjaviti prigovor državnom odvjetniku na godišnji raspored poslova.

Državni odvjetnik dostavlja godišnji raspored poslova zajedno s prigovorima i svojim mišljenjem o osnovanosti prigovora višem tijelu državnoodvjetničke uprave najkasnije 8 dana po isteku roka za prigovor.

Više tijelo državnoodvjetničke uprave može nakon što se upozna s mišljenjem državnog odvjetnika, po službenoj dužnosti ili u povodu primljenih prigovora i primjedaba dopuniti i izmijeniti godišnji raspored poslova.

Ako više tijelo državnoodvjetničke uprave ne izmijeni raspored poslova u roku od 15 dana, računajući od dana podnošenja prigovora, raspored poslova primjenjivat će se nakon isteka toga roka.«

Članak 5.

U članku 46. Poslovnika dodaje se novi stavak 2. koji glasi:

»Odredbe članka 45. Poslovnika o pravu na prigovor primjenjuju se i na izmijenjeni godišnji raspored poslova.«

Dosadašnji stavak 2. postaje stavak 3.

Članak 6.

U članku 69. stavku 1. druga rečenica mijenja se i glasi:

»Državni je odvjetnik dužan prije davanja na uvid osumnjičeniku ili dostavljanja sudu snimke, zapisa i dokumentacije o posebnoj dokaznoj radnji zatražiti od policije deklasifikaciju, u protivnom se snimka, zapis i dokumentacija daje na uvid ili dostavlja sudu u skladu s odredbama Zakona o tajnosti podataka.«

Članak 7.

U članku 141. stavci 2. i 3. mijenjaju se i glase:

»Nakon podizanja optužnice u službenoj bilješci koja je dio popisa iz prethodnog stavka državni odvjetnik ili zamjenik državnog odvjetnika će navesti koji su dokazi u optužnici navedeni kao dokazi na kojima se temelji optužnica, te koji su dokazi, a koji su uneseni u popis dokaza državni odvjetnik ne namjerava izvoditi pred sudom. Popis i službena bilješka dio su osnovnog spisa. Popis dokaza se dostavlja uz optužnicu.

Na zahtjev okrivljenika ili njegovog branitelja uvijek će im se dati na uvid dokazi koji su uneseni u popis dokaza a koje državni odvjetnik ne namjerava izvoditi pred sudom.«

Članak 8.

U članku 236. stavci 1. i 2. mijenjaju se i glase:

»U Kazneni upisnik za razne kaznene predmete (»KR-DO«) Državnog odvjetništva Republike Hrvatske (Obrazac broj 9. u dodatku) upisuju se svi podaci o podnositelju pritužbe i predmetu koji bi bio predmetom raspravljanja i odluke državnog odvjetništva, odnosno njegove izvanpostupovne aktivnosti, kao i ostali podnesci upućeni Državnom odvjetništvu Republike Hrvatske a koji se odnose na pojedine kaznene predmete nižih državnih odvjetništava.

U Kazneni upisnik (»KR-I-DO«) Državnog odvjetništva Republike Hrvatske upisuju se razni zahtjevi koji se odnose na izvanredno ublažavanje kazne, preispitivanje sudskih odluka i sukobi nadležnosti, prema obrascu broj 8. u dodatku.«

Članak 9.

U dodatku Poslovnika državnog odvjetništva u Obrascu broj 8 mijenja se naziv upisnika u »KR-I-DO«, a u Obrascu broj 9 mijenja se naziv upisnika u »KR-DO«.

Članak 10.

U dodatku Poslovnika dosadašnji Obrazac broj 15 (čl. 195. Pravilnika) – Kazneni drugostupanjski upisnik »KŽ-DO« zamjenjuje se novim obrascem br. 15., također se i Obrazac broj 16 (čl. 196. Pravilnika) – Kazneni upisnik u drugostupanjskom postupku za maloljetne osobe »KŽM-DO« zamjenjuje novim obrascem br. 16. Novi obrasci su sastavni dio ovih izmjena Poslovnika.

Članak 11.

Izmjene i dopune Poslovnika državnog odvjetništva stupaju na snagu danom objave u »Narodnim novinama«.

Klasa: 710-01/11-02/20

Urbroj: 514-03-12-6

Zagreb, 3. siječnja 2013.

Ministar
Orsat Miljenić, v. r.

Obrazac broj 15 (čl. 195. Pravilnika) – Kazneni drugostupanjski upisnik »KŽ-DO«

(lijeva strana)                                                                                                                                                        (700x460 mm)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Redni broj | Datum primitka | Naziv drugostupanjskog suda i broj njegovog spisa | Naziv prvostupanjskog suda i broj njegove odluke, izrečene prvostupanjske sankcije, naziv prvostup. DO i broj njegova spisa | Prezime, ime i godina rođenja okrivljenika | Kazneno djelo | ŽALBA PODNESENA – RAZLOZI | | | | | | Datum vraćanja spisa | NAČIN RJEŠAVANJA  U DO | | |
| DRŽAVNI ODVJETNIK | | OPTUŽENIK | | OŠTEĆENIK | |
| Zbog odluke o kazni, mjeri sigurnosti i oduzimanju imovinske koristi | Zbog drugih razloga | Zbog odluke o kazni, mjeri sigurnosti i oduzimanju imovinske koristi | Zbog drugih razloga | Zbog odluke o kazni | Zbog drugih razloga | Pisani prijedlog | Odustanak od žalbe DO (čl. 386. ZKP) | Žalba odbačena  (čl. 384/1 st. 2. ZKP) |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|  |  |  |  |  |  |  |  |  |  |  |  |  |  |  |  |

(desna strana)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| SJEDNICA SUDSKOG VIJEĆA | | Glavna rasprava održana (datum) | ODLUKA O ŽALBI  DRUGOSTUPANJSKA ODLUKA | | | | | | | Evidencija pojava i problema | P R I M J E D B A |
| Nejavna i datum | Javna i datum | Preinačenje zbog povreda KZ-a | Potvrđena | Kazna povišena – pooštrena | Kazna snižena – ublažena | Preinačena sigurnosna mjera i mjera oduzimanja imovinske koristi | Ukinuta zbog pogrešno utvrđenog činjeničnog stanja | Ukinuta zbog bitne povrede odredaba ZKP |
| 17 | 18 | 19 | 20 | 21 | 22 | 23 | 24 | 25 | 26 | 27 | 28 |
|  |  |  |  |  |  |  |  |  |  |  |  |

Obrazac broj 16 (čl. 196. Pravilnika) – Kazneni upisnik u drugostupanjskom postupku za maloljetne osobe »KŽM-DO«

(lijeva strana)                                                                                                                                                       (690x455 mm)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Redni broj | Datum primitka | Naziv prvost. suda, broj njegova spisa | Broj prvost. suda, broj njegove odluke, vrsta izrečene sankcije i naziv prvost.  DO i broj njegova spisa | Prezime, ime i godina rođenja okrivljenika | Kazneno djelo | ŽALBU PODNIO – RAZLOZI | | | | | | Datum vraćanja spisa | NAČIN  RJEŠAVANJA  U DO | | |
| DRŽAVNI ODVJETNIK | | OPTUŽENIK | | OŠTEĆENIK | |
| Zbog odluke o kazni, sigurnosnoj mjeri i oduzimanju imovinske koristi | Zbog drugih razloga | Zbog odluke o kazni | Zbog drugih razloga | Zbog odluke o kazni | Zbog drugih razloga | Pisani prijedlog | Odustanak od žalbe DO  (čl. 386. ZKP) | Žalba odbačena  (čl. 384/1 st. 2. ZKP) |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|  |  |  |  |  |  |  |  |  |  |  |  |  |  |  |  |

(desna strana)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| SJEDNICA SUDSKOG VIJEĆA | | Datum glavne rasprave | ODLUKE O ŽALBI  DRUGOSTUPANJSKA ODLUKA | | | | | | | Evidencija pojava i problema | P R I M J E D B A |
| Nejavna i datum | Javna i datum | Preinačenje zbog povrede KZ-a | Potvrđena | Kazna povišena – pooštrena | Kazna snižena – ublažena | Preinačena sigurnosna mjera i mjera oduzimanja imovinske koristi | Ukinuta zbog pogrešno utvrđenog činjeničnog stanja | Ukinuta zbog bitne povrede odredaba ZKP |
| 17 | 18 | 19 | 20 | 21 | 22 | 23 | 24 | 25 | 26 | 27 | 28 |
|  |  |  |  |  |  |  |  |  |  |  |  |

5 11.01.2013 Izmjene i dopune Poslovnika državnog odvjetništva

5 11.01.2013 Izmjene i dopune Poslovnika državnog odvjetništva

5 11.01.2013 Izmjene i dopune Poslovnika državnog odvjetništva

Izmjene i dopune, NN 5/2013-73
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)